
                         GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                       „Dr. Ante Starčević“

KLASA: 024-08/23-003/2157
URBROJ: 251-13-11-16/003-23-3
Zagreb, 16. studeni 2023.
Z A P I S N I K

sa 32. sjednice Vijeća Mjesnog odbora „Dr. Ante Starčević“, održane 16. studenog 2023. s početkom u 19,00 sati, u prostoru Mjesne samouprave „Dr. Ante Starčević“, Ulica Dragutina Golika 44.

Nazočni članovi Vijeća: Mislav Zlatarić, Matea Orešković, Simona Ivanković, Valerije Bagadur, Maja Ogrizek, Andrea Gostl, Zvjezdana Cikota

Predsjednik Vijeća Mjesnog odbora „Dr. Ante Starčević“ utvrđuje da je na sjednici nazočno 7 od ukupno 7 članova Vijeća, pa Vijeće može pravovaljano raspravljati i odlučivati.
Predsjednik predlaže verifikaciju Zapisnika sa 31. sjednice. Vijeće JEDNOGLASNO prihvaća Zapisnik sa 31. sjednice. 

Predsjednik predlaže
D n e v n i   r e d

	1. Prijedlog Plana malih komunalnih akcija Mjesnog odbora „Dr. Ante Starčević“ za 2024.
     2. Prijedlog zaključka o mogućnosti raspolaganja dijelom k.č.br. 133/3 k.o. Rudeš
     3. Aktualna problematika 
     4. Pitanja, prijedlozi i obavijesti
     
koji je JEDNOGLASNO prihvaćen.

Ad. 1 Prijedlog Plana malih komunalnih akcija Mjesnog odbora „Dr. Ante Stračević“ za 2024.

Predsjednik otvara raspravu, u kojoj sudjeluju svi članovi vijeća, zaključuje raspravu.
Vijeće Mjesnog odbora „Dr. Ante Starčević“ JEDNOGLASNO donosi 
Plan malih komunalnih akcija
Mjesnog odbora ''Dr. Ante Starčević'' za 2024. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora ''Dr. Ante Starčević'', a koji nisu obuhvaćeni drugim programom.
2. Planirana sredstva za financiranje radova iz točke 1. ovog Plana iznose ukupno 43.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).
4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2024., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.	
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.
6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.
7. Ovaj Plan sastavni je dio Plana komunalnih aktivnosti Gradske četvrti Trešnjevka - sjever u 2024.

Ad. 2 Prijedlog zaključka o mogućnosti raspolaganja dijelom k.č.br. 133/3 k.o. Rudeš
           
Predsjednik otvara raspravu, u kojoj sudjeluju svi članovi vijeća, zaključuje raspravu.
Vijeće Mjesnog odbora „Dr. Ante Starčević“ JEDNOGLASNO donosi 

Z  A   K  L  J  U  Č  A  K

1. Vijeće Mjesnog odbora „Dr. Ante Starčević“ razmatralo je zahtjev za očitovanje o mogućnosti raspolaganja dijelom k. č. br. 133/3 k. o. Rudeš te članovi Vijeća Mjesnog odbora „Dr. Ante Starčević“ smatraju da nisu mjerodavni donositi zaključke o korištenju u ovakvim predmetima,  te se ne osjećaju kompetentni za pitanja imovinsko- pravnih odnosa. Rok za očitovanje po navedenom predmetu bio je osam dana za dokument datiran 11. listopada 2023., a Vijeće ga je zaprimilo sa pozivom za 32. sjednicu.
2. Ovaj Zaključak dostavlja se Vijeću Gradske četvrti Trešnjevka - sjever.

Ad. 3 Aktualna problematika

Članica Vijeća Simona Ivanković postavlja pitanje o školskoj dvorani. Dobiva traženi odgovor od predstavnice u Školskom odboru, uz komentar predsjednika vijeća da to nije predmet rasprave na sjednici.
Vezano za upit, predsjednik daje informaciju da je na nivou Grada donesena odluka da će Grad Zagreb participirati u uređenju svih vanjskih igrališta i opreme škola, za što se moraju obratiti škole i nema veze sa MO.
Članica vijeća Matea Orešković ponovno postavlja pitanje zelenog otoka na uglu Vinkovačke i Šibenske gdje se nakon kratke rasprave zaključuje da su sada kontejneri dovoljno odmaknuti od ceste i maksimalno približeni ogradi škole, nakon izvršenih radova na sanaciji. Isto tako, daje se uputa da u slučaju pozicioniranja kontejnera bliže ulici, o tome treba obavijestiti Čistoću da ih vrate na predviđena mjesta uz ogradu.
Članica vijeća Maja Ogrizek postavlja pitanje loše izvedenih asfalterskih radova iza zgrada na D. Golika 32 i 34, gdje se sakuplja velika količina vode ispred lokala, pa se ljudi žale na blokirani ulaz (asfaltirali su dio na način da su napravili barijere sa dvije strane, a sredinu ostavili bez intervencije i tu se sakupi velika količina vode u kratkom vremenu, a dugo treba da oteče do zemljanog dijela).  Prema izjavi izvođača, a na upit predsjednika Vijeća, nemaju namjeru prihvatiti reklamaciju, jer su već na drugom terenu i nisu zainteresirani da to saniraju.


Ad. 4 Pitanja, prijedlozi i obavijesti

Predsjednik informira članove vijeća da je ponovno postavljeno pitanje uređivanja prilaza odnosno prijelaza potoka na Fallerovom šetalištu, odnosno Klanječkoj ulici.
Termin nove sjednice dogovoriti će se naknadno, a dežurstvo će biti u redovnom terminu. 

Sjednica Vijeća završila je u 19.40 sati.

                                                                                                                PREDSJEDNIK VIJEĆA
                                                                                                                     MJESNOG ODBORA
                                                                                                                 „DR. ANTE STARČEVIĆ“
ZABILJEŽILA
[bookmark: _GoBack]                                                                                                                         Mislav Zlatarić, v. r.
Maja Ogrizek





































Prilog: izvješće o glasanju
	Izvješće o glasanju na 32. sjednici

